Чи паллă шăршлаккай — паталлă шăршлаккай, икĕ çул ӳсекенн ӳсентăран, 1,5—2,5 метр çӳллĕшне ӳсет, симĕс яка хунавлă, хунавĕн кăкĕнче яланхилле хĕрлĕрех е хĕрлĕ-кăвак паталлă, сарлака çулçăллă. Чечекĕсем пĕчĕк, шурă та кăткăс сунчăклă. Улми пысăках мар, тăрăхла çавра, çăмăллăнах айăккинчен пăчăртаннă икĕ сăрă çурма улмана арканать, аяк пĕрчисем çутăрах. Ӳсентăрана хуçсан, çулçисемпе тымарĕнчен ырă мар шăршă тухать.